Awtomatiski wót „sotry“ pśełožone teksty wobpśimuju cesto hyšći zmólki, wósebnje gaž su se z nimšćiny pśełožyli. Pód wěstymi wuměnjenjami su kóńce abo personalne pronomeny wopacne abo jadnotliwe słowa feluju. Z toś teje pśicyny by dejał/a pśełožone teksty zasadnje hyšći raz pśeglědowaś (daś), nježli až je něźi śišćiš abo na drugu wašnju dalej wužywaš.
Naš awtomatiski pśełožowaŕski system bazěrujo na dwójorěcnych paralelnych korpusach, kótarež wobstoje ze stotysacow sadow w serbskej a nimskej rěcy. Toś ten korpus se stawnje rozšyrja, pśi tom na to glědamy, pó móžnosći słowoskład z wjele žywjeńskich wobłukow wužywaś. Awtomatiske pśełožowaŕske programy za wětše rěcy źěłaju zwětšego z korpusami z někotarych milionow paralelnych sadow. Wótpowědnje jo kwalita pśełožkow pla „sotry“ tuchylu hyšći pitśku niša nježli pla wětšych pśełožowaŕskich programow.
Na projekśe „sotra“ se wót teama Rěcnego centruma WITAJ w Budyšynje a Chóśebuzu źěła. Projekt běžy wót lěta 2019 a se wót Załožby za serbski lud financěrujo, kótaraž dostawa lětne pśipłaśonki Zwězka, Bramborskeje a Lichotnego stata Sakska.
Dla struktury „sotry“ jo trjeba, až se wužywa w zapódanych tekstach ako nimski tak teke serbski korektny pšawopis. Słowa z pisańskimi zmólkami abo z felujucymi wósebnymi znamuškami se zwětšego (hyšći) njespóznaju abo snaź wopaki pśełožuju. Pšosym wužywaj za toś ten zaměr integrěrowanu pšawopisnu kontrolu pśez bublink a pśeglědaj zapódany tekst, nježli až dajoš jen pśełožyś.
„sotra“ bazěrujo na paralelnych sadach.
To groni, až njeźiwa pśełožowaŕski system jano na jadnotliwe słowo, ale w normalnem paźe teke na kontekst.
Dokulaž toś ten pla jadnotliwje zapódanych słowow felujo, smy toś tu funkciju znjemóžnili.
Pšosym wužywaj za pśełožowanje jadnotliwych słowow za górnoserbšćinu online-słownik soblex a za dolnoserbšćinu online-słownik na dolnoserbski.de.
Gaž na „tekst dariś“ kliknjoš, se aktualnje za tebje widobny tekst z wobeju woknowu internje składujo. Tejerownosći składujotej se IP-adresa a cas. Dalšne informacije njamóžomy z datow wucytaś. Teksty se jano internje pśeźěłuju a njejsu nigda zjawnje widobne.
Na kuždy pad! Teksty ze zmólkami nam pokazuju, na kótarych městnach musymy hyšći něco pórěźiś.
Zasadnje jo. Pšosym wobmysli, až su integrěrowane module pšawopisnych kontrolow wótwisnje wót rěcy mjazy 1,5 a 8,5 MB wjelike a se pśi prědnem wótwołanju boka śěgnu. Gaž twój mobilny datowy kontingent jo wobgranicowany, pótom móžoš pśez bublink pšawopisnu kontrolu gasnuś.
Pśekontrolěruj pšosym, lěc sy pšawy směr pśełožowanja wubrał/a. Toś ten móžoš z kliknjenim na mału chórgojcku změniś. Gaž „sotra“ wětšynu słowow njepśełožyjo, lažy to zwětšego na wopacnem nastajenju.
Bóžko njamóžomy pśi wjelikej licbje wšakich wersijow browserow a rědow z rozdźělnymi wjelikosćami wobrazowki (PC, smartfony, tablety atd.) problemy ze zwobraznjenim boka abo z integrěrowaneju pšawopisneju kontrolu za zapódany tekst wuzamknuś.
Pó zdaśu su wósebnje starše iOS-rědy (iPhone, iPad) pótrjefjone. Slědujuce móžoš wopytaś, jolic něco pó twójich wócakowanjach njefunkcioněrujo:
Wótergi se wjelike pisane słowo za naliceńskim znamuškom ako zachopjeńk sady njespóznajo. Gaž zachopjeńk prědnego słowa za naliceńskim znamuškom w zapódanem teksće na mały změnijoš, se słowo pótom zwětšego spóznajo a pśełožyjo. Móžoš pak teke naliceńske znamuška wótpóraś, jolic toś te njejsu na kuždy pad notne.
Pśekontrolěruj pšosym, lěc za dwójodypkom dopołna sada ze wšyknymi sadowymi cłonkami slědujo. Jolic jo, by dejał se zachopjeńk sady wjeliki pisaś; pla nalicenjow tomu tak njejo. W někotarych padach dejało se to w pśełožku korigěrowaś.
szl_Latn szl_Latn pol_Latn szl_Latn pol_Latn pol_Latn ces_Latn szl_Latn szl_Latn ces_Latn bos_Latn szl_Latn szl_Latn ces_Latn szl_Latn szl_Latn